Мадона: Все още имам какво да уча - Известни - Edna.bg
10.01.2012 18:18 9149
Мадона доказа, че независимо на каква възраст си, все още има какво да учиш и да постигнеш. Тя призна, че има още много неща, които трябва да усвои в режисурата.
Филмът W.E., който кралицата на попа режисира, не получи особено ласкави отзиви от страна на критиците. Това обаче, никак не е разколебало Мадона да продължи да се занимава с режисура.
Лентата W.E. разказва едновременно две любовни истории - тази за отношенията между британския крал Едуард Осми и разведената американка Уалис Симпсън, и за романса между омъжена жена и телохранител руснак.
Относно режисьорските си опити Мадона споделя:
"Навлязох в света на изкуството с голямо смирение и уважение и знам, че имам още много какво да уча. Би било страхотно, ако хората харесат филма ми. Това ще е успех за мен, защото ще означава, че по някакъв начин съм им повлияла."
Може би страстта на Мадона към режисурата е породена от бившия й съпруг - Гай Ричи, който е доста известен и уважаван режисьор. Певицата не веднъж е споделяла, че е била силно впечатлена от Ричи, от неговите професионални знания и умения.
Що се отнася до сегашния партньор на Мадона - 24-годишният танцьор Брахим Зайбат, той е известен с това, че е интимен другар на влиятелна и богата жена, която може да му е майка.
53-годишната Мадона споделя, че знае, че животът й се гледа под лупа и бива обсъждан от милиони хора, но според нея в това има и нещо положително, а именно - начин да въздейства над останалите с действията, думите и творчеството си.
Мадона кино режисьор Гай Ричи
Пилешки бутчета с праз и гъби